CELEX: 31992R1498
Language: el
Date: 1992-06-10
Title: Κανονισμός (ΕΟΚ) αριθ. 1498/92 της Επιτροπής της 10ης Ιουνίου 1992 περί λεπτομερειών εφαρμογής του καθεστώτος ελάχιστης τιμής κατά την εισαγωγή για ορισμένα κόκκινα φρούτα καταγωγής Ουγγαρίας, Πολωνίας και Τσεχικής και Σλοβακικής Ομοσπονδιακής Δημοκρατίας και περί καθορισμού των ελαχίστων τιμών κατά την εισαγωγή που εφαρμόζονται μέχρι τις 31 Μαΐου 1993

Avis juridique important

|

31992R1498

Κανονισμός (ΕΟΚ) αριθ. 1498/92 της Επιτροπής της 10ης Ιουνίου 1992 περί λεπτομερειών εφαρμογής του καθεστώτος ελάχιστης τιμής κατά την εισαγωγή για ορισμένα κόκκινα φρούτα καταγωγής Ουγγαρίας, Πολωνίας και Τσεχικής και Σλοβακικής Ομοσπονδιακής Δημοκρατίας και περί καθορισμού των ελαχίστων τιμών κατά την εισαγωγή που εφαρμόζονται μέχρι τις 31 Μαΐου 1993  

Επίσημη Εφημερίδα αριθ. L 158 της 11/06/1992 σ. 0015 - 0018

ΚΑΝΟΝΙΣΜΟΣ (ΕΟΚ) αριθ. 1498/92 ΤΗΣ ΕΠΙΤΡΟΠΗΣ  της 10ης Ιουνίου 1992  περί λεπτομερειών εφαρμογής του καθεστώτος ελάχιστης τιμής κατά την εισαγωγή για ορισμένα κόκκινα φρούτα καταγωγής Ουγγαρίας, Πολωνίας και Τσεχικής και Σλοβακικής Ομοσπονδιακής  Δημοκρατίας, και περί καθορισμού των ελαχίστων τιμών κατά την εισαγωγή που εφαρμόζονται μέχρι τις 31 Μαΐου 1993Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1333/92 του Συμβουλίου της 18ης Μαΐου 1992 για το καθεστώς της ελάχιστης τιμής κατά την εισαγωγή για ορισμένα κόκκινα φρούτα καταγωγής Ουγγαρίας, Πολωνίας και Τσεχικής και Σλοβακικής Ομοσπονδιακής Δημοκρατίας (1), και ιδίως το  άρθρο 3,  τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και της τιμής μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε τελευταία από τον  κανονισμό (ΕΟΚ) αριθ. 2205/90 (3), και ιδίως το άρθρο 2 παράγραφος 4,  Εκτιμώντας:  ότι στο άρθρο 1 του κανονισμού (ΕΟΚ) αριθ. 1333/92 ορίζονται τα στοιχεία τα οποία λαμβάνονται υπόψη για τον καθορισμό της ελάχιστης τιμής κατά την εισαγωγή- ότι ορισμένα από αυτά τα στοιχεία χρήζουν διευκρινήσεως-  ότι, σύμφωνα με τους όρους των ενδιάμεσων συμφωνιών σύνδεσης που έχουν υπογραφεί με την Ουγγαρία, την Πολωνία και την Τσεχική και Σλοβακική Ομοσπονδιακή Δημοκρατία, η τήρηση αυτών των τιμών πρέπει να ελέγχεται σε τακτικά διαστήματα και πρέπει να  αποφεύγεται η επί βραχύ χρονικό διάστημα υπερβολική πτώση της τιμής κατά την εισαγωγή-  ότι, βάσει των στοιχείων που αναφέρονται στο άρθρο 1 του κανονισμού (ΕΟΚ) αριθ. 1333/92 και όπως αυτά διευκρινίζονται σύμφωνα με τον παρόντα κανονισμό, πρέπει να καθορισθεί μια ελάχιστη τιμή κατά την εισαγωγή για την περίοδο εμπορίας 1992/93, όσον αφορά  τα προϊόντα τα οποία παρατίθενται στο παράρτημα του εν λόγω κανονισμού-  ότι η Επιτροπή Διαχείρισης Μεταποιημένων Προϊόντων με βάση τα Οπωροκηπευτικά δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τον καθορισμό της ελάχιστης τιμής κατά την εισαγωγή, νοούνται ως:  - τιμές κοινοτικών προϊόντων και προϊόντων εισαγόμενων από τις ενδιαφερόμενες τρίτες χώρες, ο σταθμισμένος μέσος όρος αυτών κατά την προηγούμενη τριετία,  - γενική εξέλιξη της κοινοτικής αγοράς, η εξέλιξη των μεριδίων της αγοράς των κοινοτικών και εισαγόμενων προϊόντων, καθώς και η εξέλιξη της χρήσεως των διαφόρων παρουσιάσεων του ιδίου προϊόντος.  Άρθρο 2  Η ελάχιστη τιμή κατά την εισαγωγή θεωρείται ότι δεν τηρείται εφόσον ανά τρίμηνο κατά τη διάρκεια της περιόδου εμπορίας η οποία επεκτείνεται από την 1η Ιουνίου μέχρι τις 31 Μαΐου η μέση μοναδιαία αξία για καθένα από τα ενεχόμενα προϊόντα που  εισάγονται στην Κοινότητα κατά την ίδια αυτή περίοδο, είναι χαμηλότερη από την ελάχιστη τιμή κατά την εισαγωγή για το εν λόγω προϊόν.  Άρθρο 3  Αν, κατά τη διάρκεια καθεμίας από τις τρίμηνες χρονικές περιόδους, η μοναδιαία αξία όπως αναφέρεται στο άρθρο 2 είναι, ανά δεκαπενθήμερο, μικρότερη κατά 90 % από την ελάχιστη τιμή κατά την εισαγωγή όσον αφορά τις ποσότητες που εισάγονται κατά  τη διάρκεια αυτής της περιόδου και που είναι τουλάχιστον ίσες με το 4 % των ποσοτήτων που έχει εισαχθεί στην Κοινότητα από την ενδιαφερόμενη τρίτη χώρα κατά τη διάρκεια του προηγούμενου έτους, η Επιτροπή ενημερώνει τις αρμόδιες αρχές της εν λόγω χώρας  καθώς και τα κράτη μέλη.  Άρθρο 4  Σε περίπτωση κατά την οποία, σύμφωνα με τα κριτήρια που αναφέρονται στο άρθρο 2, δεν τηρείται η ελάχιστη τιμή κατά την εισαγωγή, η Επιτροπή εφαρμόζει τα μέτρα που προβλέπονται στο άρθρο 2 του κανονισμού (ΕΟΚ) αριθ. 1333/92, για ανώτατη χρονική  περίοδο τριών μηνών.  Άρθρο 5  1. Για την περίοδο η οποία λήγει στις 31 Μαΐου 1993, οι ελάχιστες τιμές κατά την εισαγωγή για κάθε ένα από τα προϊόντα τα οποία απαριθμούνται στο παρα'ρτημα του κανονισμού (ΕΟΚ) αριθ. 1333/92, καταγωγής Ουγγαρίας, Πολωνίας και Τσεχικής και  Σλοβακικής Ομοσπονδιακής Δημοκρατίας, παρατίθενται στο παράρτημα του παρόντος κανονισμού.  2. Η ελάχιστη τιμή κατά την εισαγωγή μετατρέπεται στο εθνικό νόμισμα του κράτους μέλους όπου τα προϊόντα τίθενται σε ελεύθερη κυκλοφορία χρησιμοποιώντας την ισοτιμία που αναφέρεται στο άρθρο 3α του κανονισμού (ΕΟΚ) αριθ. 3152/85 της Επιτροπής (4), που  ισχύει την ημερομηνία αποδοχής της δηλώσεως θέσεως σε ελεύθερη κυκλοφορία.  Άρθρο 6  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Ιουνίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 145 της 27. 5. 1992, σ. 3. (2) ΕΕ αριθ. L 164 της 24. 6. 1985, σ. 1. (3) ΕΕ αριθ. L 201 της 31. 7. 1990, σ. 9. (4) ΕΕ αριθ. L 310 της 21. 11. 1985, σ. 1.    ΠΑΡΑΡΤΗΜΑ  (σε Ecu/100 kg καθαρού βάρους)       Κωδικός ΣΟ  Περιγραφή προϊόντων  Χώρα καταγωγής     Πολωνία  Ουγγαρία  Τσεχοσλοβακία             ex 0810 20 10  Σμέουρα προοριζόμενα για μεταποίηση  52  52  52  ex 0810 30 10  Μαύρα φραγκοστάφυλα προοριζόμενα για μεταποίηση  54,6  54,6  54,6   ex 0810 30 30  Κόκκινα φραγκοστάφυλα προοριζόμενα για μεταποίηση  24  24  24  ex 0811 10 11  Κατεψυγμένες φράουλες, με προσθήκη ζάχαρης ή άλλων γλυκαντικών ουσιών περιεκτικότητας σε ζάχαρα ανώτερης του 13 % κατά βάρος: ολόκληρα φρούτα  92,1  -  -  ex  0811 10 11  Κατεψυγμένες φράουλες, με προσθήκη ζάχαρης ή άλλων γλυκαντικών ουσιών περιεκτικότητας σε ζάχαρα ανώτερης του 13 % κατά βάρος: άλλα  65  -  -  ex 0811 10 19  Κατεψυγμένες φράουλες, με προσθήκη ζάχαρης ή άλλων γλυκαντικών ουσιών  περιεκτικότητας σε ζάχαρα που δεν υπερβαίνουν το 13 % κατά βάρος: ολόκληρα φρούτα  92,1  -  -  ex 0811 10 19  Κατεψυγμένες φράουλες, με προσθήκη ζάχαρης ή άλλων γλυκαντικών ουσιών περιεκτικότητας σε ζάχαρα που δεν υπερβαίνουν το 13 % κατά βάρος: άλλα   65  -  -  ex 0811 10 90  Κατεψυγμένες φράουλες χωρίς προσθήκη ζάχαρης ή άλλων γλυκαντικών ουσιών: ολόκληρα φρούτα  92,1  92,1  92,1  ex 0811 10 90  Κατεψυγμένες φράουλες χωρίς προσθήκη ζάχαρης ή άλλων γλυκαντικών ουσιών: άλλα  65  65  65  ex 0811 20 19   Κατεψυγμένα σμέουρα με προσθήκη ζάχαρης ή άλλων γλυκαντικών ουσιών, περιεκτικότητας σε ζάχαρα που δεν υπερβαίνει το 13 % κατά βάρος: ολόκληρα φρούτα  110  110  110  ex 0811 20 19  Κατεψυγμένα σμέουρα με προσθήκη ζάχαρης ή άλλων γλυκαντικών ουσιών,  περιεκτικότητας σε ζάχαρα που δεν υπερβαίνει το 13 % κατά βάρος: άλλα  58,5  58,5  58,5  ex 0811 20 31  Κατεψυγμένα σμέουρα χωρίς προσθήκη ζάχαρης ή άλλων γλυκαντικών ουσιών: ολόκληρα φρούτα  110  110  110  ex 0811 20 31  Κατεψυγμένα σμέουρα χωρίς  προσθήκη ζάχαρης ή άλλων γλυκαντικών ουσιών: άλλα  58,5  58,5  58,5  ex 0811 20 39  Κατεψυγμένα μαύρα φραγκοστάφυλα χωρίς προσθήκη ζάχαρης ή άλλων γλυκαντικών ουσιών, άνευ ουράς  103  103  103  ex 0811 20 39  Κατεψυγμένα μαύρα φραγκοστάφυλα χωρίς  προσθήκη ζάχαρης ή άλλων γλυκαντικών ουσιών: άλλα  61,1  61,1  61,1  ex 0811 20 51  Κατεψυγμένα κόκκινα φραγκοστάφυλα χωρίς προσθήκη ζάχαρης ή άλλων γλυκαντικών ουσιών, άνευ ουράς  53,7  53,7  53,7  ex 0811 20 51  Κατεψυγμένα κόκκινα φραγκοστάφυλα χωρίς  προσθήκη ζάχαρης ή άλλων γλυκαντικών ουσιών: άλλα  30,6  30,6  30,6